Diari Oficial de la Generalitat Valenciana


Sumari del DOGV 9266, del 28-01-2022 (2022/602)

RESOLUCIÓ de 25 de gener de 2022, del Consell d'Administració de l'Autoritat de Transport Metropolità de València, per la qual es modifica la Resolució d'1 de juny de 2021, del Consell d'Administració de l'Autoritat de Transport Metropolità de València, per la qual s'estableixen les tarifes quilomètriques màximes revisades, el mínim de percepció de les concessions de servei públic de transport regular de viatgers per carretera de l'àrea metropolitana de València i les tarifes aplicables als usuaris i les usuàries.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9266

Data del DOGV
:   28-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/602


Data del document
:   25-01-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * política de transports

RESOLUCIÓ de 25 de gener de 2022, del Consell d'Administració de l'Autoritat de Transport Metropolità de València, per la qual es modifica la Resolució d'1 de juny de 2021, del Consell d'Administració de l'Autoritat de Transport Metropolità de València, per la qual s'estableixen les tarifes quilomètriques màximes revisades, el mínim de percepció de les concessions de servei públic de transport regular de viatgers per carretera de l'àrea metropolitana de València i les tarifes aplicables als usuaris i les usuàries. [2022/602]  
L'Estatut d'Autonomia de la Comunitat Valenciana aprovat per la Llei orgànica 5/1982, d'1 de juliol, modificada per la Llei orgànica 1/2006, de 10 d'abril, atribueix a la Generalitat, en l'article 49.15, la competència exclusiva en matèria de transport terrestre dins de la Comunitat Valenciana.  
D'altra banda, la Llei 6/2011, d'1 d'abril, de la Generalitat, de mobilitat de la Comunitat Valenciana, en l'article 39.1, encarrega a l'Administració la fixació de tarifes màximes aplicades als títols de transport propis dels operadors de serveis públics de la seua competència, i l'article 39.3 preveu la revisió de les tarifes per l'autoritat del transport d'acord amb l'evolució dels costos i de les circumstàncies de la demanda.  
Per l'article 90.1 de la Llei 13/2016, de 29 de desembre, de mesures fiscals, de gestió administrativa i financera, i d'organització de la Generalitat, es crea l'Autoritat de Transport Metropolità de València, d'ara en avant ATMV, com a organisme autònom de la Generalitat, adscrit a la conselleria competent en matèria de transport, a fi d'exercir, en l'àmbit territorial de l'organisme, les competències en matèria de transport públic regular de viatgers de la Generalitat i les dels municipis que li deleguen les seues competències en matèria de transport públic, i li atribueix, entre altres, les funcions de disseny i aprovació del règim tarifari i les relatives a informació a l'usuari, publicitat i qualitat dels serveis, en virtut dels apartats 5.e) i 5.h) de l'article 90 d'aquesta llei.  
  
L'article 2.e del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València, indica que una de les funcions de l'ATMV és la relativa al disseny, l'aprovació i la gestió del règim tarifari dels serveis de transport de la seua competència. Al seu torn segons l'article 8.1.c del mateix text correspon al consell d'administració aprovar el règim tarifari dels serveis de transport públic regular de viatgers.  
  
A través de la Resolució de l'1 de juny de 2021, del Consell d'Administració de l'Autoritat de Transport Metropolità de València, per la qual s'estableixen les tarifes quilomètriques màximes revisades, el mínim de percepció de les concessions de servei públic de transport regular de viatgers per carretera de l'àrea metropolitana de València i les tarifes aplicables als usuaris i les usuàries, es van fixar les tarifes aplicables als bitllets senzills de les concessions de servei públic de l'àrea metropolitana de València.  
És objecte de la present resolució estendre el règim de bonificacions de les famílies nombroses a les famílies monoparentals i les famílies acollidores en aplicació del Decret 19/2018, de 9 de març, del Consell, pel qual es regula el reconeixement de la condició de família monoparental a la Comunitat Valenciana i de l'acord del Consell, de 12 de març de 2010, pels quals es promou l'aplicació de beneficis i avantatges en l'àmbit del transport competència de la Generalitat a aquests col·lectius.  
  
D'altra banda, mitjançant la present resolució també es fixen les tarifes dels trajectes amb origen o destinació aeroport en 4,80 - per als trajectes des de València o cap a València i en 2,80 - en els restants per a homogeneïtzar-les amb les tarifes que aplica Metrovalencia en els mateixos recorreguts.  
Finalment, es recull també en la present resolució el règim tarifari de la concessió CVV-263 adjudicada l'octubre de 2021 després de l'assumpció per part de l'ATMV de determinats trànsits que discorren en l'àrea metropolitana de València però que estaven integrats en la concessió CVCS-106 la gestió de la qual correspon a la conselleria competent en matèria de transports. Sense perjudici de l'anterior, el règim tarifari de la concessió CVV-263 no experimenta canvis respecte dels aplicats anteriorment en aplicació del que es disposa per la concessió CVCS-106.  
Per tot això, en exercici de la potestat tarifària atribuïda per l'article 90.5.e de la Llei 13/2016, de 29 de desembre, i per l'article 2.e del Decret 81/2017, de 23 de juny, del Consell, amb l'acord previ del Consell d'Administració en la sessió de 24 de gener de 2022, resolc:  
  
Primer. Objecte  
Constitueix l'objecte de la present resolució la modificació de la Resolució d'1 de juny de 2021, del Consell d'Administració de l'Autoritat de Transport Metropolità de València, per la qual s'estableixen les tarifes quilomètriques màximes revisades, el mínim de percepció de les concessions de servei públic de transport regular de viatgers per carretera de l'àrea metropolitana de València i les tarifes aplicables als usuaris i les usuàries, com segueix:  
1. Totes les referències a les famílies nombroses de categoria general s'entendran també fetes a les famílies acollidores i famílies monoparentals de categoria general. D'altra banda, totes les referències a les famílies nombroses de categoria especial s'entendran fetes també a les famílies monoparentals de categoria especial.  
2. S'afig el següent en l'annex I:  
3. S'afig el següent en l'annex II:  
La tarifa del bitllet senzill anada i tornada, IVA inclòs, per als trajectes realitzats amb origen o destinació a l'aeroport de Manises es fixa en 4,80 - per als trajectes amb origen o destinació València i en 2,80 - la resta dels trajectes.  
  
Segon. Producció d'efectes  
La present resolució produirà efectes a partir del dia en què entre en vigor la resolució del Consell d'Administració de l'ATMV per la qual s'aproven les tarifes i títols de transport de coordinació o d'integració i d'altres títols propietat de l'Autoritat de Transport Metropolità de València que derogue la Resolució de 20 de març de 2020 i les seues modificacions.  
  
Contra la present resolució, que posa fi a la via administrativa, podrà interposar-se recurs potestatiu de reposició davant el Consell d'Administració de l'ATMV en el termini d'un mes, comptador des de l'endemà de la seua publicació, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Transcorregut aquest termini, únicament podrà interposar-se recurs contenciós administratiu, regulat en la Llei 29/1998, de 13 de juliol, reguladora de la jurisdicció contenciosa administrativa, sense perjudici, en el seu cas, de la procedència del recurs extraordinari de revisió d'acord amb el que estableixen els articles 125 i 126 de la Llei 39/2015, d'1 d'octubre, del procediment administratiu comú de les administracions públiques.  
  
València, 25 de gener de 2022.- El president del Consell d'Administració de l'Autoritat de Transport Metropolità de València: Arcadi España García.